seungwon929/Th-miracl huggingface dataset:
สไนเปอร์อีลีต วีทู

สไนเปอร์ อีลีต วี 2 () เป็นวิดีโอเกมยิงมุมมองบุคคลที่สามที่พัฒนาโดย Rebellion Developments และเผยแพร่โดย 505 Games เป็นวิดีโอเกมภาคที่สองของสไนเปอร์ อีลีต โดยภาคนี้เป็นภาครีเมคจาก "สไนเปอร์ อีลีต" โดย Karl Fairburne เจ้าหน้าที่ของสำนักบริการด้านยุทธศาสตร์ที่ได้ไปเข้าร่วมในยุทธการที่เบอร์ลินที่แนวรบด้านตะวันออกในช่วงสงครามโลกครั้งที่สอง เพื่อทำลายจรวดวี-2อาวุธของนาซีเยอรมนีซึ่งถูกกองทัพแดงของสหภาพโซเวียตยึดมาได้ ต่อมาวิดีโอเกมได้ออกเกมภาคที่สามในปี 2014 โดยปรับปรุงระบบในเกมใหม่

นอกจากนี้สไนเปอร์ อีลีต วี 2 ยังมีเกมภาคเสริมแยกออกมาคือ สไนเปอร์ อีลีต:นาซีซอมบี้อาร์มี () โดยออกมาในวันที่ 28 กุมภาพันธ์ 2013 จากนั้นได้ออกมาเป็น ภาคสอง ในวันที่ 31 ตุลาคมปีเดี่ยวกันและต่อมายังมีการรวมภาค นาซีซอมบี้อาร์มี ทั้งสองมาทำภาคใหม่ในชื่อ""Zombie Army Trilogy"" สำหรับ ไมโครซอฟท์ วินโดวส์, เพลย์สเตชัน 4 และ เอกซ์บอกซ์วัน.
สไนเปอร์อีลีต 4

สไนเปอร์อีลีต 4 () เป็นวิดีโอเกมยิงมุมมองบุคคลที่สามที่พัฒนาโดย Rebellion Developments และเผยแพร่โดย Sold Out เป็นวิดีโอเกมภาคที่สี่ของสไนเปอร์ อีลีตเป็นเกมสำหรับเอกซ์บอกซ์วัน และเพลย์สเตชัน 4 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์ โดยวางจำหน่ายในวันที่ 14 กุมภาพันธ์ 2017

โดยตัวเกมจะเล่าไปที่ อิตาลีในปี 1943, โดยเราจะได้เล่นเป็น Karl Fairburne, เจ้าหน้าที่ของ สำนักบริการด้านยุทธศาสตร์ ซึ่งทำหน้าที่เพื่อไปช่วยเหลือและสนับสนุนกองกำลังของขบวนการต่อต้านอิตาลี เพื่อต่อสู้กับพวก ฟาสซิสต์ ในช่วง สงครามโลกครั้งที่สอง
ไทยแลนด์ยูธลีก

ไทยแลนด์ยูธลีก () เป็นการแข่งขัน ฟุตบอลลีกเยาวชนแห่งชาติ ในประเทศไทย โดยความร่วมมือของ กระทรวงการท่องเที่ยวและกีฬา ตามโครงการ สานฝันฟุตบอลไทยไปฟุตบอลโลก มีการแข่งขันทั้งหมด 4 รุ่นคือ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี แบ่งการแข่งขันออกเป็น 8 โซน โดยทีมชนะเลิศ และรองชนะเลิศ ของแต่ละภูมิภาครวม 16 สโมสร จะได้สิทธิเข้าแข่งขันรอบแชมเปียนส์ชิพ เพื่อแข่งขันหาแชมป์ประเทศไทยในแต่ละรุ่น

ในปี พ.ศ. 2559 ได้มีการจัดการแข่งขัน ไทยแลนด์ยูธลีกประจำฤดูกาล 2559 ขึ้นเป็นครั้งแรกของประเทศไทย เพื่อเป็นการสร้างและพัฒนานักฟุตบอลตั้งแต่ระดับเยาวชน รวมถึงสร้างและพัฒนาบุคลากรอื่นๆอย่างเช่น โค้ชและผู้ตัดสินอีกด้วย

ไทยแลนด์ยูธลีก ได้ดำเนินการตามโครงการ สานฝันฟุตบอลไทยไปฟุตบอลโลก โดยได้เปิดการแข่งขันอย่างเป็นทางการ
เมื่อวันที่ 7 สิงหาคม พ.ศ. 2559
อุบัติการณ์ซีเกินทอเลอร์

อุบัติการณ์ซีเกินทอเลอร์ () เป็นเหตุการณ์ที่เกิดขึ้นในเดือน พฤษภาคม 2005 เมื่อกลุ่มผู้ใช้ที่ไม่ได้ลงทะเบียนเข้าไปแก้ไขสารานุกรมออนไลน์วิกิพีเดีย เกี่ยวกับชีวประวัติของ จอนน์ ซีเกินทอเลอร์นักข่าวที่มีชื่อเสียงชาวอเมริกัน ในบทความได้เขียนใส่ร้ายซีเกินทอเลอร์ว่ามีส่วนรู้เห็นใน การลอบสังหาร ประธานาธิบดีสหรัฐ จอห์น เอฟ. เคนเนดี และ สมาชิกวุฒิสภาสหรัฐอเมริกา โรเบิร์ต เอฟ. เคนเนดีโดยไม่ถูกตรวจพบเลยเป็นเวลานานถึงสี่เดือน เขาเรียกวิกิพีเดียว่าเป็น "เครื่องมือวิจัยที่บกพร่องและไร้ความรับผิดชอบ" จอห์น ซีเกินทอเลอร์ ผู้ก่อตั้งผู้อำนวยการกองบรรณาธิการของยูเอสเอทูเดย์ และผู้ก่อตั้งฟรีดอมฟอรัมเฟิสท์อะเมนด์เมนท์เซ็นเตอร์ที่มหาวิทยาลัยแวนเดอร์บิลท์ ได้โทรศัพท์ไปหาจิมมี เวลส์ และถามเขาว่าเวลส์รู้เห็นกับผู้ที่สอดแทรกข้อมูลที่ผิดหรือไม่ เวลส์ตอบว่าเขาไม่ทราบ อย่างไรก็ตาม ตัวผู้กระทำได้ถูกตามจนพบในภายหลัง เหตุการณ์ดังกล่าวนำไปสู่การเปลี่ยนแปลงนโยบายของเว็บ โดยเฉพาะอย่างยิ่งด้านการพิสูจน์ยืนยันได้ของทั้งหมดให้รัดกุมยิ่งขึ้น
เฟลิคส์ ชไตเนอร์

เฟลิคส์ มาร์ทีน ยูลีอุส ชไตเนอร์ () เป็นโอเบอร์กรุพเพินฟือเรอร์ (พลโท)ในหน่วยวัฟเฟิน-เอ็สเอ็สระหว่างสงครามโลกครั้งที่สอง เขาเป็นผู้บังคับบัญชาหลายหน่วยกองพลและเหล่าเอ็สเอ็ส เขาได้รับกางเขนเหล็กกางเขนอัศวินประดับด้วยใบโอ๊คและดาบร่วมกับพอล เฮาเซอร์ เขามีส่วนสำคัญต่อการพัฒนาและการเปลี่ยนแปลงของวัฟเฟิน-เอ็สเอ็ส เป็นกองกำลังทหารที่สร้างขึ้นจากอาสาสมัครและทหารเกณฑ์จากทั้งสองดินแดนที่ยึดครองและไม่ถูกยึดครอง.

ชไตเนอร์ได้รับเลือกโดยไฮน์ริช ฮิมม์เลอร์ในการดูแลกำกับการสร้างและบังคับบัญชาหน่วยรบกองกำลังระดับหัวกะทิ กองพลเอ็สเอ็สไวกิ้ง.ในปี 1943 เขาได้รับการเลื่อนตำแหน่งให้เป็นผู้บังคับบัญชาการเหล่ายานเกราะเอ็สเอ็สที่ 3(เจอร์แมนิก)(III (Germanic) SS Panzer Corps) เมื่อวันที่ 28 มกราคม 1945 ชไตเนอร์ได้รับการแต่งตั้งให้เป็นผู้บังคับบัญชาการกองทัพยานเกราะเอ็สเอ็สที่ 11,ซึ่งเป็นส่วนหนึ่งของการก่อตั้งเฉพาะกิจใหม่เพื่อปกป้องกรุงเบอร์ลินจากกองทัพแดงที่ได้ก้าวข้ามจากแม่น้ำวิสตูลา

เมื่อวันที่ 21 เมษายนในช่วงยุทธการที่เบอร์ลิน,ชไตเนอร์ได้รับการแต่งตั้งให้เป็นผู้บังคับบัญชาการหน่วยอาร์เมอับไทลุง ชไตเนอร์ ("กองทหารชไตเนอร์") ในขณะที่ฮิตเลอร์ได้ออกคำสั่งให้ชไตเนอร์ทำการโอบล้อม แนวรบเบียโลรัสเซียที่ 1แห่งกองทัพแดงแบบก้ามปู ที่กำลังเคลื่อนที่จากทิศเหนือของเมือง แต่อย่างไรก็ตาม หน่วยของเขาต้องเหน็ดเหนื่อยจากการสู้รบกับกองทัพศัตรูที่มีมากกว่าโดย 1-10 ชไตเนอร์ได้ทำให้แสดงให้เห็นว่าเขาไม่สามารถในการโจมตีโต้กลับได้ในวันที่ 22 เมษายนในระหว่างการประชุมสถานการณ์ประจำวันในฟือเรอร์บุงเคอร์.

หลังการยอมจำนนของเยอรมนี ชไตเนอร์ถูกจับเป็นเชลยและถูกตั้งข้อหามีความผิดซึ่งเป็นส่วนหนึ่งของการพิจารณาคดีเนือร์นแบร์ก.เขาได้รับลบล้างในข้อหาอาชญากรสงครามและได้รับการปล่อยตัวในปี 1948.เขาได้เป็นสมาชิกผู้ก่อตั้งของ HIAG,เป็นกลุ่มล็อบบี้ของnegationistic apologists,ถูกก่อตั้งโดยเหล่าอดีตเจ้าหน้าที่ระดับสูงของหน่วยวัฟเฟิน-เอ็สเอ็สในปี 1951 ต่อการรณรงค์สำหรับกฎหมาย,เศรษฐกิจ และประวัติศาสตร์การฟิ้นฟูของวัฟเฟิน-เอ็สเอ็ส
วิคเตอร์ อาบาคูมอฟ

วิคเตอร์ เซมโยโนวิซ อบาคูมอฟ (,24 เมษายน 1908 - 19 ธันวาคม 1954) เป็นเจ้าหน้าที่รักษาความปลอดภัยระดับสูงของสหภาพโซเวียต,1943-1946. เป็นหัวหน้าของหน่วยสเมิซธ์หรือคณะกรรมการหลักของหน่วยสืบราชการลับ (SMERSH) ในกระทรวงกลาโหมแห่งสหภาพโซเวียต (USSR People's Commissariat of Defense),และจากปี 1946-1951 เป็นรัฐมนตรีว่าการกระทรวงความมั่นคงแห่งรัฐหรือเอ็มจีบี (MGB).อบาคูมอฟได้เป็นที่รู้จักว่า เขาเป็นคนโฉดโหดร้ายในการทรมานนักโทษ.
คู่ซ่ารสแซ่บ

คู่ซ่ารสแซ่บ เป็นละครโทรทัศน์ไทย แนวคอมเมดี้ สร้างครั้งแรกปี พ.ศ. 2560 บทประพันธ์โดย ชยุต รัตนกรี บทโทรทัศน์ พิง ลำพระเพลิง กำกับการแสดงโดย เอกภพ ตันหยงมาศกุล นำแสดงโดย ศุกลวัฒน์ คณารศ,พีชญา วัฒนามนตรี,อาทิตย์ ตั้งวิบูลย์พาณิชย์,ณัฐชา นวลแจ่ม,ธนากร ศรีบรรจง,วรางคนาง วุฑฒยากร และนักแสดงอีกคับคั่ง ผลิตโดย บริษัท มุมใหม่ จำกัด ออกอากาศทาง ช่อง 7 สี และ ช่อง 7 HD เริ่มตอนแรกวันจันทร์ที่ 20 กุมภาพันธ์ 2560-10เมษายน 2560
นักบุญทรงกลด

นักบุญทรงกลด เป็นละครในปี พ.ศ. 2560 บริษัท คนทีวี (ไทยแลนด์) จำกัด และ ช่อง 7 ได้ทำเป็นภาพยนตร์เรื่องนี้ทั้งหมดสองครั้งเมื่อปี พ.ศ. 2514 และปี พ.ศ. 2525 ต่อมาสร้างในรูปแบบ ละครโทรทัศน์ กำกับการแสดงโดย ชัยวุฒิ เทพวงษ์ นำแสดงโดย มิกค์ ทองระย้า อัษฎาพร สิริวัฒน์ธนกุล อานัส ฬาพานิช ปุณยาพร พูลพิพัฒน์ ธนากร ศรีบรรจง และ ศรัณย่า ชุณหศาสตร์ ออกอากาศตอนแรกในวันที่ 22 กุมภาพันธ์ 2560-12 เมษายน 2560 ต่อจากละครเรื่อง สาปดอกสร้อย
คู่ป่วนก๊วนกวนผี

คู่ป่วนก๊วนกวนผี เป็นละครโทรทัศน์แนวซิทคอมอารมณ์ดี สร้างครั้งแรกในปี พ.ศ. 2559 บทประพันธ์และบทโทรทัศน์โดย อภิวัฒน์ เล่าสกุล (เล่าเต็ง) ผลิตโดย บริษัท ปรากฏการณ์ดี จำกัด ออกอากาศทางสถานีโทรทัศน์สีกองทัพบกช่อง 7 ทุกเช้าวันเสาร์ - อาทิตย์ เวลา 09.00 - 09.45 น. ตั้งแต่วันเสาร์ที่ 9 ตุลาคม พ.ศ. 2559 จนถึงวันอาทิตย์ที่ 5 กุมภาพันธ์ พ.ศ. 2560 รวมจำนวนตอนทั้งสิ้น 24 ตอน นำแสดงโดย ปรัชญ์ ปรมิณ จาด้า อินโตร์เร และนักแสดงสมทบอีกมากมาย1. มรสุมชีวิต (9 ตุลาคม 2559)

2. ท้าทาย (20 พฤศจิกายน 2559)

3. ช่างหยวน ชวนซ่อม (26 พฤศจิกายน 2559)

4. ฟื้นฝอยหาตลก (27 พฤศจิกายน 2559)

5. ง้อ (3 ธันวาคม 2559)

ุ6. งอน (4 ธันวาคม 2559)

7. เน็ตไอดอล (10 ธันวาคม 2559)

8. ผีเข้า 1 (11 ธันวาคม 2559)

9. ผีเข้า 2 (17 ธันวาคม 2559)

10. เซลฟี่ ติดวิญญาณ (18 ธันวาคม 2559)

11. เซียนผี เซียนพระ (24 ธันวาคม 2559)

12. ตนเป็นที่พึ่งแห่งตน (25 ธันวาคม 2559)

13. พ่อแม่รังแกฉัน (31 ธันวาคม 2559)

14. ทำดีไปดี (1 มกราคม 2560)

15. จำที่ใจ (7 มกราคม 2560)

16. แม่...หม้าย (8 มกราคม 2560)

17. ของขึ้น (14 มกราคม 2560)

18. เจ้าน่อฮั่น (15 มกราคม 2560)

19. ตัวแทน (21 มกราคม 2560)

20. ระเบิดเวลา (22 มกราคม 2560)

21. จริงหรือหลอก (28 มกราคม 2560)

22. วันสุดท้าย (29 มกราคม 2560)

23. ตัวตาย 1 (4 กุมภาพันธ์ 2560)

24. ตัวตาย 2 (ตอนจบ) (5 กุมภาพันธ์ 2560)
คริสต์ทศวรรษ 910

คริสต์ทศวรรษ 910 () เป็นทศวรรษที่เริ่มต้นตั้งแต่วันที่ 1 มกราคม ค.ศ. 910 ถึง 31 ธันวาคม ค.ศ. 919 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 900

คริสต์ทศวรรษ 900 () เป็นทศวรรษที่เริ่มต้นตั้งแต่วันที่ 1 มกราคม ค.ศ. 900 ถึง 31 ธันวาคม ค.ศ. 909 เป็นทศวรรษของศตวรรษที่ 10 และ คริสต์สหัสวรรษที่ 1
คริสต์ทศวรรษ 890

คริสต์ทศวรรษ 890 () เป็นทศวรรษที่เริ่มต้นตั้งแต่วันที่ 1 มกราคม ค.ศ. 890 ถึง 31 ธันวาคม ค.ศ. 899 เป็นทศวรรษของศตวรรษที่ 9 และ คริสต์สหัสวรรษที่ 1
ศึกวันดวลเพลง เด็ก

รายการ ศึกวันดวลเพลง เด็ก เป็นรายการเกมโชว์การแข่งขันเพลงลูกทุ่ง โดยออกอากาศทุกวันเสาร์ - อาทิตย์ เวลา 17.00 - 18.00 น.ทาง ช่องวัน ออกอากาศตั้งแต่วันเสาร์ที่ 4 กุมภาพันธ์ - 25 มิถุนายน 2560 ผลิตโดย บริษัท เดอะวันเอ็นเตอร์ไพรส์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์)รายการ ศึกวันดวลเพลงเด็ก เป็นรายการเกมโชว์การแข่งขันเพลงลูกทุ่ง ที่มีใจรักร้องเพลงลูกทุ่ง ที่มาเข้าแข่งขันในรายการ ศึกวันดวลเพลงเด็ก ไม่จำกัด เพศ วัย และ จำกัดอายุ 3 - 12 ปี สามารถเข้าเป็นแชมป์ในรายการ ศึกวันดวลเพลงเด็ก และสามารถรับเงินรางวัลสูงสุด 200,000 บาท

กติกา ศึกวันดวลเพลงเด็ก รูปแบบเหมือนกับ ศึกวันดวลเพลงผู้ใหญ่ ในแต่ละรอบ ผู้เข้าแข่งขันมีสิทธิร้องเพลงคนละ 1 เพลง จากรายชื่อเพลง 14 เพลงที่ตัวเองเตรียมมา ซึ่งในแต่ละรอบ จะมีเงินรางวัลสะสมตามขั้นบันได เพลงละ 10,000 บาท จนครบ 10 เพลง เงินรางวัล 100,000 บาท จากนั้นเงินรางวัลใน 2 เพลงสุดท้ายจะเพิ่มเงินรางวัลแบบก้าวกระโดด สมัยที่ 11 มูลค่า 150,000 บาท และ สมัยที่ 12 แจ็คพอตสูงสุดมูลค่า 200,000 บาท ถ้าหากแพ้เงินรางวัลหล่นที่ขั้นการันตีตั้งแต่มูลค่า แชมป์ 1 สมัย 10,000 บาท / แชมป์ 3 สมัย 30,000 บาท / แชมป์ 6 สมัย 60,000 บาท และ แชมป์ 9 สมัย 90,000 บาท โดยแชมป์มีตัวช่วย 2 ตัวนั่นก็คือ ร้องใหม่ นั่นก็คือ ถ้าไม่มั่นใจผลงานเพลงที่ตัวเองร้อง สามารถขอร้องใหม่ได้ โดยใช้เพลงเดิมหรือเพลงใหม่ก็ได้ ซึ่งเมื่อใช้ตัวช่วยขอร้องใหม่ คะแนนของกรรมการทั้ง 3 ท่านในเพลงก่อนหน้านี้จะเป็นโมฆะหรือจะเป็นคะแนนที่ไม่เป็นผลทันที ซึ่งถ้าชื่อเป็นของแชมป์ชนะ 2-1 ในคะแนนสูสีหรือ 3-0 ในคะแนนเอกฉันท์ซึ่งผลบอกว่าได้แชมป์ไปต่ออยู่แล้ว ถือว่าเป็นการตัดสินใจผิดพลาด แต่ถ้าว่าชื่อเป็นของผู้ท้าชิง ชนะ 2-1 ในคะแนนสูสีหรือ 3-0 ในคะแนนเอกฉันท์ซึ่งผลบอกว่าได้เป็นแชมป์ใหม่ ถือว่าเป็นการตัดสินใจถูกต้อง และ ประกันเงินรางวัล นั่นก็คือ ถ้าไม่มั่นใจว่าจะชนะในเพลงนั้นสามารถขอประกันเงินรางวัลสะสมได้ และ สามารถหยุดการแข่งขันในระหว่างแข่งขันได้

กติกา จะเหมือนกันกับรูปแบบแรก แต่จะเพิ่มเติมรอบพิเศษคือ จะมีรอบคัดเลือกค้นหาผู้ท้าชิง ซิ่งกติกาก็คือ ว่าที่ผู้ท้าชิง จะต้องเอาเพลงมาดวลกันเช่นเดิม แต่รอบค้นหาผู้ท้าชิงจะต้องร้องเพลงเสียงสด โดยไม่มีดนตรี ซึ่งหลังจากการเป่ายิงฉุบเพื่อจัดลำดับการร้องก่อนหลังแล้ว ว่าที่ผู้ท้าชิงจะต้องร้องเพลงที่ตัวเองเลือกออกมา 1 ท่อน ซิ่งระหว่างร้องเพลง พิธีกรจำการจับเวลาด้วยเครื่อง Silder Auditon โดยการปล่อยลูกแก้ว หากลูกแก้วไหลจนสุดทาง จะต้องหยุดร้องทันที หลังจากร้องครบ 2 คน หากใครสามารถเอาชนะในรอบคัดเลือกหาผู้ท้าชิงได้ จะได้เป็นผู้ท้าชิงที่จะได้ไปดวลกับแชมป์ โดยผู้ท้าชิงจะต้องร้องเพลงเดิมที่ใช้ในการร้องในรอบคัดเลือกค้นหาผู้ท้าชิงในแมทช์นั้นทันที

เงินรางวัลตามขั้นบันได
รายการศึกวันดวลเพลง เด็ก ออกอากาศครั้งสุดท้ายในวันที่ 25 มิถุนายน พ.ศ. 2560 เนื่องจากไม่ผ่านคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เนื่องจากรายการนี้มีผู้เข้าประกวดแทบทุกคนได้นำเพลงที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และคณะกรรมการบริหารวิทยุกระจายเสียงและวิทยุโทรทัศน์ (กบว.) สั่งห้ามออกอากาศมาประกวดร้องเพลง ทำให้ต้องยุติการออกอากาศถาวรตั้งแต่วันที่ 26 มิถุนายน พ.ศ. 2560 เป็นต้นไป
ลมหนาว (ภาพยนตร์)

ลมหนาว ภาพยนตร์ไทยจาก นันทนาครภาพยนตร์ โดย ชรินทร์ นันทนาคร ซึ่งสร้างจากบทประพันธ์ของ รพีพร หรือ สุวัฒน์ วรดิลก นักเขียนชื่อดังกำกับการแสดงโดย พันคำ นักแสดงและผู้กำกับชื่อดังออกฉายครั้งแรกเมื่อวันที่ 19 มีนาคม พ.ศ. 2509 ที่ ศาลาเฉลิมกรุง นำแสดงโดย มิตร ชัยบัญชา เพชรา เชาวราษฎร์ และผลงานการแสดงเรื่องแรกของ อรัญญา นามวงศ์ รองนางสาวไทยประจำปี พ.ศ. 2507 ในฐานะนักแสดงรับเชิญ

ภาพยนตร์เรื่องลมหนาวได้รับพระมหากรุณาธิคุณอย่างหาที่สุดมิได้จาก พระบาทสมเด็จพระปรมินทรมหาภูมิพลอดุลยเดช ที่ได้พระราชทานเพลงพระราชนิพนธ์ถึง 9 เพลงมาประกอบภาพยนตร์เรื่องนี้โดยมีเพลงพระราชนิพนธ์ ลมหนาว เป็นเพลงเอกนอกจากนี้ยังมีเพลงใหม่ที่ได้นำมาประกอบภาพยนตร์เรื่องนี้คือเพลง สดุดีมหาราชา จากปลายปากกาของครู ชาลี อินทรวิจิตร ครู สุรัฐ พุกกะเวส และครู สมาน กาญจนะผลิน ซึ่งได้กลายมาเป็นเพลงถวายพระพรจนถึงทุกวันนี้
โพรโทแอนีโมนิน

โพรโทแอนีโมนิน () บางครั้งเรียก แอนีโมนอล (anemonol) หรือ แรนันคูลอล (ranunculol) เป็นสารพิษที่พบในพืชวงศ์พวงแก้วกุดั่น (Ranunculaceae) โพรโทแอนีโมนินเป็นแล็กโทนของ 4-ไฮดรอกซี-2,4-กรดเพนทาไดอีโนอิก ลักษณะเป็นน้ำมันสีเหลืองซีด มีสูตรเคมีคือ CHO โพรโทแอนีโมนินเป็นสารที่ไม่เสถียร เมื่อพืชถูกทำลาย สารแรนันคูลินในพืชจะแปรสภาพเป็นโพรโทแอนีโมนิน หากถูกผิวหนังจะทำให้คัน เป็นผื่นและตุ่มพอง หากรับประทานเข้าไปจะทำให้คลื่นไส้ อาเจียน เวียนศีรษะ ชัก ตับอักเสบเฉียบพลัน ดีซ่านหรืออัมพาต

หากทำให้พืชแห้ง สารโพรโทแอนีโมนินจะแปรสภาพเป็นแอนีโมนินและแปรสภาพเป็นกรดคาร์บอกซิลิกต่อไป
การเมืองภายหลังความจริง

การเมืองภายหลังความจริง (หรือเรียก การเมืองภายหลังข้อเท็จจริง) เป็นวัฒนธรรมการเมืองซึ่งมีการวางกรอบการอภิปรายส่วนใหญ่โดยการเน้นอารมณ์ (appeals to emotion) ที่ไม่เชื่อมต่อกับรายละเอียดของนโยบาย และโดยการแสดงข้อความโน้มน้าว (talking point) ซ้ำ ๆ ที่เพิกเฉยการโต้แย้งข้อเท็จจริง การเมืองภายหลังความจริงต่างจากการคัดค้านและการพิสูจน์ว่าเป็นเท็จซึ่งความจริงโดยทำให้ความจริงกลายเป็นมีความสำคัญ "รองลงไป" แม้มีการอธิบายปัญหาดังกล่าวว่าเป็นปัญหาร่วมสมัย แต่มีความเป็นไปได้ว่าปัญหานี้อาจเป็นส่วนหนึ่งของชีวิตการเมืองมานานแล้ว แต่ไม่ค่อยโดดเด่นนักจนกระทั่งมีอินเทอร์เน็ต ในนวนิยาย "หนึ่ง-เก้า-แปด-สี่" จอร์จ ออร์เวลล์สร้างโลกซึ่งรัฐเปลี่ยนบันทึกประวัติศาสตร์รายวันเพื่อให้เข้ากับเป้าหมายโฆษณาชวนเชื่อของวันนั้น ออร์เวลล์ยึดการวิจารณ์ข้อนี้ส่วนมากต่อการปฏิบัติในโซเวียตรัสเซีย

จุดกำเนิดร่วมสมัยของคำนี้มาจากบล็อกเกอร์ เดวิด โรเบิตส์ซึ่งใช้คำนี้ในคอลัมน์ของ"กริสต์"ในปี 2553 นักวิจารณ์การเมืองระบุการเมืองภายหลังความจริงว่ามีอิทธิพลมากที่สุดในการเมืองรัสเซีย จีน อเมริกัน ออสเตเรลีย บริติช อินเดีย ญี่ปุ่นและตุรกี ตลอดจนในพื้นที่อภิปรายอื่น ซึ่งขับเคลื่อนโดยวัฏจักรข่าว 24 ชั่วโมง ความสมดุลเท็จในการรายงานข่าวและความแพร่หลายของสื่อสังคมที่เพิ่มขึ้น ในปี 2559 พจนานุกรมอ็อกซ์ฟอร์ดเลือกคำว่า "หลังความจริง" (post-truth) เป็นคำแห่งปี เนื่องจากความแพร่หลายในบริทของการลงประชามติเบร็กซิตและการเลือกตั้งประธานาธิบดีสหรัฐในปีนั้น
ไทยแลนด์ยูธลีก ฤดูกาล 2559

ไทยแลนด์ยูธลีก ฤดูกาล 2559 () เป็นการแข่งขัน ฟุตบอลลีกเยาวชนแห่งชาติ ครั้งแรกของประเทศไทย ภายใต้การดูแลของ 
การกีฬาแห่งประเทศไทย กระทรวงการท่องเที่ยวและกีฬา และ สมาคมกีฬาฟุตบอลแห่งประเทศไทย 
โดยเป็นหนึ่งในโครงการ "สานฝันฟุตบอลไทยไปฟุตบอลโลก"

ในฤดูกาล 2559 ได้มีการแข่งขันทั้งหมด 4 รุ่น ได้แก่ รุ่นอายุไม่เกิน 13 ปี , รุ่นอายุไม่เกิน 15 ปี , รุ่นอายุไม่เกิน 17 ปี และ รุ่นอายุไม่เกิน 19 ปี
แบ่งการแข่งขันออกเป็น 8 โซน ตามภูมิภาค ได้แก่ โซนเหนือ,โซนตะวันตก,โซนตะวันออกเฉียงเหนือ,โซนตะวันออก,โซนกลาง,โซนกรุงเทพ-ปริมณฑล,โซนกรุงเทพตะวันออก และโซนใต้
แอนโทนีโอ อิโนะกิ

แอนโทนีโอ อิโนะกิ (Antonio Inoki) (ชื่อเกิด คันจิ อิโนะกิ วันที่ 20 กุมภาพันธ์ ค.ศ. 1943) เป็นนักมวยปล้ำอาชีพที่เกษียณอายุ, นักการเมือง และนักต่อสู้แบบผสมชาวญี่ปุ่น ชื่อบนสังเวียน แอนโทนีโอ อิโนะกิ เป็นการแสดงความเคารพนักมวยปล้ำอันโต Rocca นอกจากนี้เขายังปล้ำภายใต้ชื่อแหวน Moeru Toukon และโตเกียวทอม โนกิเปลี่ยนศาสนาอิสลามในปี 1990 และใช้ชื่อมูฮัมหมัดฮุสเซนโนกิบางสิ่งบางอย่างที่เขาไม่ได้เปิดเผยต่อสาธารณชนเปิดเผยจนถึงปี 2012

โนกิเริ่มมวยปล้ำอาชีพในปี 1960 ทำงานให้กับสมาคมมวยปล้ำญี่ปุ่นและกลายเป็นผู้ก่อการมวยปล้ำในปี 1972 เมื่อเขาก่อตั้งขึ้นใหม่โปรญี่ปุ่นมวยปล้ำ (NJPW) ที่เขายังคงเป็นเจ้าของ 2005 จนกระทั่งที่เขาขายหุ้นในการควบคุมของเขาในโปรโมชั่นไปยัง วิดีโอเกม บริษัท Yuke ของ หลังจากที่เขาก่อตั้งโนกิจีโนมพันธ์ เขาได้รับการแต่งตั้งให้เข้า WWE ฮอลล์ออฟเฟมในปี 2010 ในฐานะที่เป็นนักมวยปล้ำอาชีพเขาก็กลายเป็นหนึ่งในนักมวยปล้ำที่ยอมรับมากที่สุดของญี่ปุ่นหนุนโดยผสมศิลปะการจับคู่ของเขากับนักมวยมูฮัมหมัดอาลีในปี 1976 โนกิพาดหัวสองรายการในเกาหลีเหนือที่ดึง 150,000 และ 190,000 ผู้ชมตามลำดับการเข้าร่วมประชุมที่สูงที่สุดในมวยปล้ำอาชีพ

ในปี 1989 ในขณะที่ยังคงเป็นนักมวยปล้ำโนกิเข้ามาเล่นการเมืองของญี่ปุ่นในขณะที่เขาได้รับเลือกให้ญี่ปุ่นของสภาที่ปรึกษาและเป็นส่วนหนึ่งของระยะแรกของเขากับสภาที่ปรึกษาการเจรจาประสบความสำเร็จกับซัดดัมฮุสเซนสำหรับการเปิดตัวของตัวประกันญี่ปุ่นก่อนที่การระบาดของ สงครามอ่าว วาระการดำรงตำแหน่งครั้งแรกของเขาในสภาที่ปรึกษาสิ้นสุดลงในปี 1995 แต่เขาก็เลือกตั้งในปี 2013

เป็นอดีตแชมป์เฮฟวี่เวท WWF ที่ไม่ถูกนับอย่างเป็นทางการโดย WWE

ปี 2010 อิโนะกิยังได้รับการเสนอชื่อเข้าสู่หอเกียรติยศ WWE Hall of Fame

WWE หรือ WWF ในตอนนั้นได้เดินทางไปปล้ำทัวร์ที่ญี่ปุ่นและได้จัดการปล้ำขึ้นโดยคู่เอกคือ แชมป์โลกอายุน้อยที่สุดของ WWF ในตอนนั้นอย่าง Bob Backlund เผชิญหน้ากับอิโนะกิที่เป็นนักมวยปล้ำของ JPW และจบลงด้วยชัยชนะของอิโนะกิส่งผลให้เขาเป็นแชมป์โลกคนใหม่ของ WWF ทันที

หลังจากนั้นเมื่อ Backlund จะขอรีแมตช์คืน แต่อิโนะกิปฏิเสธจะขึ้นปล้ำและสละแชมป์ลงทำให้ Backlund ได้แชมป์กลับไปในที่สุด

แน่นอนว่าเหตุผลที่ทำให้อิโนะกิไม่ยอมปล้ำนั้นมาจากเขาไม่ต้องการไปปล้ำที่ WWE และปฏิเสธสัญญาของสมาคมในฐานะนักมวยปล้ำประจำ ทำให้การเสียแชมป์ครั้งนี้ของ Backlund ถูกลบไปจากประวัติศาสตร์ว่าไม่เคยเกิดขึ้น

ทำให้แชมป์โลกของชาวเอเชียคนแรกอย่างอิโนะกิไม่ได้บันทึกไว้ในประวัติศาสตร์ของสมาคมนั้นเอง
ไมค์หมดหนี้ ตั้งตัว

ไมค์หมดหนี้ ตั้งตัว รายการเกมโชว์ประเภทประกวดร้องเพลงลูกทุ่งจากช่อง เวิร์คพอยท์ ออกอากาศทุกวันศุกร์ เวลา 18.00 — 19.20 น. ดำเนินรายการโดยเสนาลิง สมเกียรติ จันทร์พราหมณ์ เริ่มออกอากาศเทปแรกในวันที่ 3 กุมภาพันธ์ พ.ศ. 2560 และออกอากาศเป็นเทปสุดท้ายในวันที่ 29 กันยายน พ.ศ. 2560 ก่อนที่จะงดออกอากาศ เพื่อถวายความอาลัยในช่วงเดือนพระราชพิธี และกลับมาออกอากาศอีกครั้งในวันศุกร์ที่ 3 พฤศจิกายน พ.ศ. 2560

รูปแบบการแข่งขันและกติกาของรายการไมค์หมดหนี้ ตั้งตัวจะคล้ายกับรายการ ไมค์หมดหนี้ แต่แตกต่างกันตรงที่เงินจากผู้สนับสนุนรายการที่ผู้ชนะจะได้รับคือ 10,000 บาท เป็นเงินตั้งตัว และในรอบไมค์ตั้งตัว (รอบแจ๊คพอต) จะมีไมค์โครโฟนเพียง 2 ตัว ซึ่งมีไมค์โครโพนตัวเดียวที่ร้องแล้วเสียงดัง (ซึ่งในรายการเรียกว่า "ไมค์ตั้งตัว") หากหาไมค์ตั้งตัวเจอ แจ็คพอตแตก จะได้รับเงินรางวัลคูณ 5 หรือ 50,000 บาทจากผู้สนับสนุนรายการ แต่หากหาไมค์ตั้งตัวไม่เจอ จะได้รับเงินรางวัลคูณ 2 หรือ 20,000 บาท โดยจะไม่มีการป้องกันแชมป์แต่อย่างใด
ไทยแลนด์ยูธลีกรุ่นอายุไม่เกิน 13 ปี

ไทยแลนด์ยูธลีก รุ่นอายุไม่เกิน 13 ปี () เป็นการแข่งขัน ฟุตบอลลีกเยาวชนแห่งชาติ รุ่นอายุไม่เกิน 13 ปี ของประเทศไทย
แบ่งการแข่งขันออกเป็น 8 โซนตามภูมิภาค ได้แก่ โซนภาคเหนือ,โซนภาคตะวันตก,โซนภาคตะวันออกเฉียงเหนือ,โซนภาคตะวันออก,โซนภาคกลาง,โซนกรุงเทพและปริมณฑล,โซนกรุงเทพและตะวันออก และโซนภาคใต้
โดยจะคัดหาทีมเพื่อเข้ารอบแชมป์เปี้ยนชิพ 16 ทีมสุดท้ายตามโควต้าที่ได้กำหนดในแต่ละโซน เพื่อเข้าไปชิงแชมป์ประเทศไทยตารางคะแนน

ตารางคะแนน

ตารางคะแนน

ตารางคะแนน

ตารางคะแนน

ตารางคะแนน

ตารางคะแนน

ตารางคะแนน
คริสต์ทศวรรษ 880

คริสต์ทศวรรษ 880 () เป็นทศวรรษที่เริ่มต้นตั้งแต่วันที่ 1 มกราคม ค.ศ. 880 ถึง 31 ธันวาคม ค.ศ. 889 เป็นทศวรรษของศตวรรษที่ 9 และ คริสต์สหัสวรรษที่ 1
กีฬามหาวิทยาลัยแห่งประเทศไทย ครั้งที่ 44

กีฬามหาวิทยาลัยแห่งประเทศไทย ครั้งที่ 44 หรือ สุรนารีเกมส์ 44 เป็นการแข่งกีฬาของนิสิตนักศึกษาในระดับอุดมศึกษาในประเทศไทย จัดการแข่งขันระหว่างวันที่ 21 กุมภาพันธ์-2 มีนาคม พ.ศ. 2560 (เดิมกำหนดจัดระหว่างวันที่ 12 – 21 มกราคม แต่ด้วยพระบาทสมเด็จพระปรมินทรมหาภูมิพลอดุลยเดชเสด็จสวรรคต ทำให้มหาวิทยาลัยและ กกมท. ตัดสินใจเลื่อนการจัดการแข่งขัน) ในครั้งนี้มหาวิทยาลัยเทคโนโลยีสุรนารีเป็นเจ้าภาพครั้งที่สอง

มหาวิทยาลัยเทคโนโลยีสุรนารี ได้จัดห้องพักบริการนักกีฬาและอาสาสมัครประจำการแข่งขันโดยใช้หอพักนักศึกษาไว้บริการ อาคารสุรนิเวศ 1 ถึง16 และ 18 เพื่อเตรียมรองรับให้กับคณะเจ้าหน้าที่และนักกีฬาที่จะเดินทางมาร่วมแข่งขัน แบ่งออกเป็น 2 ประเภท คือ ห้องน้ำรวมและห้องน้ำในตัว อยู่ภายในมหาวิทยาลัย ใกล้โรงอาหาร และสนามแข่งขัน

ตราสัญลักษณ์ประจำการแข่งขันกีฬามหาวิทยาลัยแห่งประเทศไทยในครั้งนี้ ออกแบบโดยธานี เหมือนนุชโดยมีมีองค์ประกอบจากช่อดอกปีบทอง ซึ่งเป็นต้นไม้ประจำมหาวิทยาลัยเทคโนโลยีสุรนารี ผสมผสานกับเลข 44 ๔๔ ที่สามารถมองได้ทั้งภาษาอังกฤษ และภาษาไทย สื่อถึง มหาวิทยาลัยเทคโนโลยีสุรนารีเป็นเจ้าภาพจัดการแข่งขันกีฬามหาวิทยาลัยแห่งประเทศไทย ครั้งที่ 44 คบเพลิงพลิ้วขึ้นสู่เบื้องบน และห่วง 5 ห่วง สื่อถึง พลังแห่งความสามัคคีและมิตรภาพ ที่จะเกิดขึ้นในการแข่งขันครั้งนี้ มากกว่าชัยชนะในเกมส์กีฬาของสถาบันอุดมศึกษาทั่วประเทศ 5 กลุ่ม และ สีแสด-ทอง สื่อถึง สีประจำมหาวิทยาลัยเทคโนโลยีสุรนารี และยังหมายถึง ความรุ่งโรจน์ สำเร็จบรรลุถึงจุดหมาย

สำหรับคำขวัญประจำการแข่งขันในครั้งนี้ คือ

แมวโคราช หรือ แมวสีสวาด 2 ตัว คู่กัน คือ “พี่สุระ” และ “น้องนารี”
องค์ประกอบหลัก

สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 44 มีจำนวนทั้งสิ้น 108 สถาบันกีฬาสาธิต

สรุปเหรียญการแข่งขันกีฬามหาวิทยาลัยแห่งประเทศไทย ครั้งที่ 44
พระเจ้ากุงเย

พระเจ้ากุงเย () พระราชาองค์แรกและองค์เดียวแห่ง อาณาจักรโคกูรยอใหม่ หนึ่งใน สามอาณาจักรหลัง

พระเจ้ากุงเยประสูติเมื่อวันที่ 5 พฤษภาคม ค.ศ. 869 แต่ไม่มีหลักฐานว่าพระองค์เป็นโอรสของผู้ใดแต่ในพระราชพงศาวดารที่ชื่อ ซัมกุก ยูซา ได้กล่าวไว้ว่าพระองค์เป็นพระราชโอรสของ พระเจ้าคยองมุน ที่ประสูติแต่ผู้หญิงคนหนึ่ง

ใน ค.ศ. 901 พระเจ้ากุงเยได้สถาปนาอาณาจักรโคกูรยอใหม่ขึ้นโดยได้เปลี่ยนชื่ออาณาจักรเป็น แทบง เมื่อ ค.ศ. 915 หลังจากนั้นพระเจ้ากุงเยก็เกิดพระสติวิปลาสคิดว่าพระองค์เป็น มีนึก หรือพระศรีอาริยเมตตตรัยปกครองแบบเผด็จการจนชาวบ้านเดือดร้อนทนไม่ไหว

เหล่าขุนนางจึงตัดสินใจก่อการรัฐประหารจับพระเจ้ากุงเยสำเร็จโทษเมื่อวันที่ 24 กรกฎาคม ค.ศ. 918 และได้เชิญ วังกอน อัครมหาเสนาบดีแห่งแทบงขึ้นสืบราชบัลลังก์เป็น พระเจ้าแทโจ พร้อมกับเปลี่ยนชื่ออาณาจักรเป็น อาณาจักรโครยอ
จังหวัดที่เข้าร่วมมิสแกรนด์ไทยแลนด์

หมายเหตุ : เนื่องจากการประกวดมิสแกรนด์ไทยแลนด์ 2013 – 2015 ยังไม่ได้จัดประกวดหาตัวแทนประจำจังหวัด
มิสเตอร์ซูปราเนชันแนล

มิสเตอร์ซูปราเนชันแนล () เป็นการประกวดความงามชาย โดยเริ่มจัดการประกวดครั้งแรกในปี ค.ศ. 2016 ที่ประเทศโปแลนด์ ดำเนินการโดยสมาคมความงามโลก (World Beauty Association; ชื่อย่อ: WBA)

ในครั้งแรกจัดมีผู้เข้าประกวดทั้งหมด 36 คน ซึ่งจัดขึ้นที่กรือญิตสา-ซดรุย, ประเทศโปแลนด์ เมื่อวันที่ 3 ธันวาคม ค.ศ. 2016 และได้มีการถ่ายทอดสดไปยัง 30 ประเทศทั่วโลก
โซลานีน

โซลานีน () เป็นพิษไกลโคแอลคาลอยด์ที่พบในส่วนใบ ผลและหัวของพืชวงศ์มะเขือ (Solanaceae) ลักษณะเป็นของแข็งผลึกสีขาว มีสูตรเคมีคือ CHNO มีคุณสมบัติเป็นสารฆ่าศัตรูพืชและสัตว์ มีการแยกโซลานีนครั้งแรกจากผลมะแว้งนกในปี ค.ศ. 1820

มันฝรั่ง มะเขือเทศและมะเขือยาวมีสารโซลานีน โดยมันฝรั่งสร้างโซลานีนและชาโคนีนเพื่อใช้ปกป้องตัวเอง โดยพบมากในส่วนใบ ลำต้นและหัว เมื่อหัวมันฝรั่งถูกแสงจะเปลี่ยนเป็นสีเขียวและมีปริมาณไกลโคแอลคาลอยด์มากขึ้น สีเขียวเกิดจากคลอโรฟิลล์ซึ่งไม่เป็นอันตราย แต่ใช้บ่งชี้ถึงปริมาณของโซลานีนและชาโคนีนในมันฝรั่ง นอกจากนี้ยังบ่งชี้ได้จากรสขมของมันฝรั่ง

พิษโซลานีนก่อให้เกิดความผิดปกติทางระบบทางเดินอาหารและระบบประสาท ทำให้คลื่นไส้ ท้องร่วง อาเจียน ปวดเกร็งกระเพาะอาหาร แสบคอ หัวใจเต้นผิดจังหวะ ปวดศีรษะและเวียนศีรษะ ในรายที่มีอาการหนักจะเห็นภาพหลอน สูญเสียประสาทสัมผัส เป็นอัมพาต เป็นไข้ ดีซ่าน ม่านตาขยายและอุณหภูมิกายต่ำกว่าปกติ จากการศึกษาพบว่าขนาด 2-5 มิลลิกรัมต่อน้ำหนักร่างกาย 1 กิโลกรัมทำให้อาการเป็นพิษและ 3-6 มิลลิกรัมต่อน้ำหนักร่างกาย 1 กิโลกรัมทำให้เสียชีวิตได้ โซลานีนมักออกฤทธิ์หลังรับเข้าไป 8-12 ชั่วโมง หรือเร็วถึง 10 นาทีหากรับสารนี้ในปริมาณสูง

โซลานีนจะยับยั้งเอนไซม์คอลิเนสเตอเรส ทำลายเยื่อหุ้มเซลล์และก่อให้เกิดความผิดปกติแต่กำเนิด การศึกษาหนึ่งชี้ว่ากลไกความเป็นพิษของโซลานีนเกิดจากความสัมพันธ์ของสารเคมีในเยื่อหุ้มไมโทคอนเดรีย การทดลองพบว่าโซลานีนทำให้ช่องโพแทสเซียมในไมโทคอนเดรียขยาย ส่งผลให้ศักย์เยื่อหุ้มเซลล์ลดลง โพแทสเซียมไอออนจากไมโทคอนเดรียจะส่งไปที่โซโตพลาซึม ทำให้ความเข้มข้นของโพแทสเซียมไอออนในไซโตพลาซึมมากขึ้นจนเซลล์ถูกทำลายและเกิดภาวะอะพอพโทซิส